Rack (ράπερ)

Ο Ηρακλής Μαρνέζος (Αθήνα, 15 Νοεμβρίου 1999), γνωστός με το καλλιτεχνικό ψευδώνυμο «Rack», είναι Έλληνας ράπερ και επιχειρηματίας. Είναι ιδιοκτήτης της δισκογραφικής εταιρείας Barcode Entertainment και του Barcode Tattoo Studio.

 Πρώτα βήματα 
Η πρώτη του επαφή με τη μουσική ήρθε σε ηλικία μόλις τριών ετών, στο τραγούδι που δημιούργησε ο πατέρας του (Λεκτικός Επεξεργαστής) με τίτλο «Τα παιδιά του Λεκτικού», που τραγουδάει εκείνος και η αδερφή του, Νέμεσις. 

Μετά τις συνεργασίες του, με τον Billy Sio στο τραγούδι «Σε Τρώει» (2015), με τον Τάκι Τσαν στο «Άλλος Ένας» (2016) και με τον Νέγρο του Μοριά στο «Μάρτυρας» (2016),  κυκλοφορεί τον Μάρτιο του 2017 το πρώτο του επίσημο mixtape με τίτλο «Rackattack», το οποίο περιέχει τα τραγούδια: «Tat2 Rap», «M3», «Rackattack» και «Έχω Χούι». Την ίδια χρονιά συνεργάζεται ξανά με τον Billy Sio, στο τραγούδι «Fashion».

 Καριέρα 

 Μουσική 
Ακολουθεί μία παύση στις μουσικές του κυκλοφορίες, ή οποία διαρκεί μέχρι το 2020, όταν κυκλοφορεί το κομμάτι «Barcode» σε συνεργασία με τον DJ Silence από την Good Vybz Music και την Def Jam Greece.  Την ίδια χρονιά συνεργάζεται με τους FANN & Bloody Hawk στο τραγούδι «Οι Δρόμοι Λένε».

Το 2021 κυκλοφορεί τα singles «Davay», «Professor», «Louis Vuitton», «Ice Boyz» (ft. Strat, DJ Stephan) και «NASA» (ft. Saske). Επίσης, κυκλοφορεί το άλμπουμ «Rackattack» το οποίο περιλαμβάνει τα τραγούδια: «Καθήκον», «Αλήθειες», «Free Lupo» (ft. Immune), «BCC Gang» (ft. Immune, Strat), «Prestige» (ft. Lila), «Θέλει Tattoo», «Χρώμα» (ft. Haik22, Immune), «Μάνα Συγγνώμη» και «Λόχος». Την ίδια χρονιά κυκλοφορεί και το «Rackattack (Deluxe Version)» το οποίο περιλαμβάνει τα τραγούδια: «Χείλη που μιλούν», «Μη κοιτάς την ώρα» και «Global» (ft. Gio Melody). Ακόμη, το 2021 συμμετέχει ως συνεργάτης στα τραγούδια: «Δοκίμασε Τον» του Saske (του άλμπουμ «Saskepticism Vol.2»), «Gjenovese» των MadClip & Strat (του άλμπουμ «Still Active»), «Τελικά» του Κωνσταντίνου Αργυρού (του άλμπουμ «22»), «Ρίμα Πολυβόλο» του DJ Silence (του άλμπουμ «22:22»), «Αυτοκτονία» του Toquel, «Πατητές» του FANN (του άλμπουμ «Fantastic Fann») και «Απαγορευμένο» των OGE & APON.

To 2022 κυκλοφορεί τα singles «Selfmade», «Familia», «Unique» και «Dancer» καθώς και το άλμπουμ «Rackattack 2» που περιλαμβάνει 10 τραγούδια: «Block», «Amor», «Yelay» (ft. Lila), «Ελλάδα», «Γυναίκες», «Favela», «Δεν Είμαι Δικός Σου», «Το Μέρος», «Ταμελέ» και «Προβλήματα». Επιπλέον, συνεργάζεται με τον Snik στο τραγούδι «NANA» (του άλμπουμ «1987»), με τον Strat στο τραγούδι «Φλώρε Τι Κοιτάς;», με τους DJ Silence & Ricta στο τραγούδι «Ομερτά» και με τους MadClip & Strat στο τραγούδι «Ready» (του άλμπουμ «Money and Drugs Can't Live In Poverty»).

Το 2023 κυκλοφορεί τα σόλο κομμάτια «Napoli», «Γιορτές», «Vendetta», «9MM», «Ωκεανούς», «Όχι» και «ME N U» ενώ συνεργάζεται και με καλλιτέχνες όπως Toquel (στο κομμάτι «Fake Love»), Mente Fuerte (στο «Oulala»), Lila (στο «Deja vu»), Gio Melody (στο «Που Να Καταλάβεις»), Immune (στο «Drop»), Νέγρος του Μοριά (στο «Κομπορρήμων και Άπληστος»), Rzon, Ledri Vula & Edo Fendy (στο «Bombay»).

To 2024 κυκλοφορεί το EP «Grande» (που περιλαμβάνει τα τραγούδια «Alilouya», «Million», «Rambo», «Δεν Με Πιστεύεις» και «16»), το άλμπουμ «Ego Therapy» (που περιλαμβάνει τα τραγούδια «F16» (ft. Dani Gambino), «Εσύ» (ft. Sidarta), «Ομερτά» (ft. Light), «Bam Bam» (ft. Lila), «Για Τη Φανέλα» (ft. Bloody Hawk), «Ma Bella» (ft. Toquel) και «Είσαι Τρέλα» (ft. Κωνσταντίνος Αργυρός) καθώς και τα σόλο singles «Shooter με TN» και «ΤΑΜΑΜ». Την ίδια χρονιά συνεργάζεται ακόμη στα τραγούδια «9ARI» (με την Lila), «BBL» (με τους OGE, FY & Kidd), «Άλλοι Κόσμοι» (με τον FANN), «Πριν Μ' Αφήσεις» (με τον Saske), «Emrata» (με τους μουσικούς παραγωγούς OGE και Sin Laurent), «Πες Μου Εσύ» (με τον Immune) και «Mixtape» (με την Μαρίνα Σάττι). Επίσης, κάνει καλοκαιρινή περιοδεία σε Ελλάδα και Κύπρο.

Στα Mad Video Music Awards 2024 ερμήνευσε τα επιτυχημένα σόλο τραγούδια «Unique», «Amor», «9MM» και «Favela», το ντουέτο  «Είσαι Τρέλα» με τον Κωνσταντίνο Αργυρό και κέρδισε τα βραβεία "Καλύτερος Καλλιτέχνης Hip Hop" και "Τραγούδι της Χρονιάς Digital" για το "Deja vu" με την Lila.

Το 2025 κυκλοφορεί τα σόλο singles «Griselda» και «Superstar» όπως επίσης και τις εξής συνεργασίες: με τον Azet στο τραγούδι «VIP», με τον Strat στο τραγούδι «Porpagaz» (από το άλμπουμ «Guarantee» του Strat), με τον OGE στο τραγούδι «Aouch» (από το άλμπουμ «Status 2» του OGE), με τον Light στο τραγούδι «Concerto» (από το άλμπουμ «Capo del Capi» του Light), με τη Lila στο τραγούδι «Fanatico» (από το άλμπουμ «Αpotipoma» της Lila), με τους Stavento & Emmanouela στο τραγούδι «Μονομάχοι» και με τον Τάκι Τσαν στο τραγούδι «BLA BLA» (από το άλμπουμ «Ρίμα Για Χρήμα ΙΙΙ» του Τάκι Τσαν). Ακόμη, μέσα στο 2025 κυκλοφορεί το άλμπουμ «1%» (που περιλαμβάνει τα σόλο τραγούδια «D%SCO», «Ληστεία», «Είσαι BCC», «AJO», «Μάτια Μου», «Corazon» και «Aurevoir»). Με το «1%» ξεκίνησε και την καλοκαιρινή του περιοδεία «1% Summer Tour '25» με εμφανίσεις σε Ελλάδα και Κύπρο.  

Στα Mad Video Music Awards 2025 ερμήνευσε τα τραγούδια «Griselda», «Ma Bella» και «F16». Επίσης, στην ίδια διοργάνωση έλαβε το βραβείο "Καλλιτέχνης Urban". Μέσα στο 2025 το τραγούδι «BCC Gang» (ft. Immune, Strat - που κυκλοφόρησε το 2021) έπαιξε στη βρετανική ταινία «Deep Cover» του Τομ Κίνγκσλεϊ. Επιπλέον, ο Rack ήταν ένας από τους καλλιτέχνες που συμμετείχαν στην συναυλία του Αλβανού ράπερ Noizy στην Αθήνα (20 Δεκεμβρίου 2025, Sunel Arena).  

Το 2026 κυκλοφορεί τις συνεργασίες: με τον Kid Young στο τραγούδι «Όλοι» (από το άλμπουμ «THE K.i.D. (The Kid ilias Dreaming)»), με τον Sadam στο τραγούδι «BOYKA» και με τον Sidarta στο τραγούδι «Amazing (Remix)» (που είναι remix του ρουμανικού '00s hit «Amazing» της Inna).  

 Επιχειρηματικότητα 
Εκτός από την ιδιοκτησία και αναβάθμιση του Barcode Tattoo Studio στην Αθήνα και της εταιρίας Barcode Entertainment, τα οποία ανέλαβε μετά τον θάνατο του πατέρα του, έχει προχωρήσει και σε άλλα επιχειρηματικά βήματα: Δημιούργησε το σάιτ bccgang.com (στο οποίο μεταξύ άλλων πωλούνται μπλούζες και τσέιν), κυκλοφόρησε το ηλεκτρονικό τσιγάρο «Rack Vape» αλλά και μια συνεργασία με τον fitness influencer - επιχειρηματία Dream Greek και την εταιρία Mooveat σε διατροφικά προϊόντα (μπάρες - πρωτεΐνες) με την ονομασία «Rack x Dream x Mooveat». Επιπλέον, άνοιξε το μαγαζί JunkEat στην Γλυφάδα.

 Σύλληψη και κατηγορίες για βιασμό 
Τον Απρίλιο του 2023 συνελήφθη, κατηγορούμενος για τον βιασμό μιας 19χρονης φοιτήτριας στην Κρήτη. Η φοιτήτρια υποστηρίζει ότι αφού παρέστη σε συναυλία του ράπερ, ακολούθησε έναν από τους συνεργάτες του όπου μετά φέρεται να βιάστηκε από δύο άτομα. Ο ίδιος αρνείται την εμπλοκή του σε αυτή την υπόθεση. Στην συνέχεια, αφέθηκε ελεύθερος.https://celebrity.reporter.com.cy/article/2023/4/13/707714/eleutheros-upo-orous-o-raper-rack-mazi-me-ton-sunergate-tou-e-delose-tou-dikegorou-tous/ 

Νωρίτερα, τον Απρίλιο του 2022 συνεργάτης του ράπερ συνελήφθη έπειτα από τον εντοπισμό ενός όπλου, το οποίο ήταν εμφανές σε ντοκιμαντέρ του βρετανικού «Vice» αφιερωμένο στον ράπερ.

 Δισκογραφία 
+#ΔίσκοςΚυκλοφορία1Rack Attack12 Μαρτίου 20172Rackattack20 Μαΐου 20213Rackattack Deluxe20 Αυγούστου 20214Rackattack 214 Ιουλίου 20225Grande14 Φεβρουαρίου 20246Ego Therapy13 Ιουνίου 202471%19 Ιουνίου 2025

 Παραπομπές 

Κατηγορία:Έλληνες ράπερ
Κατηγορία:Έλληνες τράπερ